స్టెతస్కోప్
ఆ ఏడాదే లెనెక్ పారిస్‌లోని నెకెర్ ఆస్పత్రిలో ఉద్యోగాన్ని స్వీకరించాడు. తరువాతి కొన్నె నెలలపాటు అతను నవీన స్టెతస్కోప్‌కు పూర్వపు మోటురకాలతో ప్రయోగాలు చేశాడు. చివరకు అతను వాడిన స్టెతస్కోప్ యొక్క సమాచారాన్నీ, నిరూపణన్నీ ప్రమాణ పత్రాల ద్వారా ఆధారంగా చేసుకొని ఒక రాత ప్రతిని 1817 మార్చి 8న తయారుచేశాడు. అంగశ్రవణానికి సంబంధించి నమోదైన మొట్టమొదటి రాతప్రతి యిదే. లెనెక్ తన పరికరానికి "లె సినిండర్" అని పేరుపెట్టాడు. తరువాత స్నేహితులు, సహచరులు అతనికి నచ్చచెప్పాక దానికి "స్టెతస్కోప్" అని పేరును మార్చాడు. గ్రీకు భాషలో స్టెతస్కోప్ కు "నేను గుండెను చూస్తున్నాను" అని అర్ధము. లెనెక్ ఆ స్టెతస్కోప్‌ను వెంటనే వాడుకలో ప్రవేశపెట్టాడు. తన ఇంటిలో ఒక చిన్న కర్మాగారాన్ని నెలకొల్పి అతను కర్ర స్టెతస్కోపుల్ని తయారుచేయసాగాడు. రెండు కర్ర ముక్కల్తో అతని పరికరం తయారైంది. ఒక వైపు చెవిలో పెట్టుకోడానికీ, యింకొకవైపు శంకు ఆకారంతోనూ వుండేది. బోలుగా వుండే యిత్తడి స్తంభాకారపు గొట్టంగల మూడవ ముక్కను ఆ శంకులాంటి మిక్కలోకి వుంచి గుండె కొట్టుకోవడాన్ని వినడానికీ ఊపిరితిత్తుల్ని పరీక్షించేటప్పుడు అది తీసివేయడానికీ వాడబడింది.
డెంటల్ ఇంప్లాంట్
మొదటి ప్రయత్నాన్ని మోకాలు మరియు తొడ శస్త్రచికిత్సపై కేంద్రీకరించి చేయాలని బ్రేనెమార్క్ మొదట పరిగణించినప్పటికీ, చివరకు నిరంతర వైద్య పరిశీలనలకు నోరు అనువైన ప్రదేశంగా గుర్తించారు, విస్తృత అధ్యయనం కోసం సామాన్య ప్రజల్లో ఎడెన్‌తులిజం ఎక్కువగా ఉండటం వలన ఆయన ఈ నిర్ణయం తీసుకున్నారు. ఆయన ఎముకతో టైటానియం యొక్క వైద్యపరమైన అనుగుణ్యతను ఓసెయోఇంటిగ్రేషన్‌గా పిలిచారు. తరువాత స్వీడన్‌లోని గోథెన్‌బర్గ్ విశ్వవిద్యాలయం శరీర నిర్మాణ శాస్త్రంలో అధ్యాపకుడిగా మారిన బ్రేనెమార్క్ 1965లో స్వచ్ఛంగా ప్రయోగం కోసం ముందుకొచ్చిన స్వీడన్ పౌరుడు గోస్టా లార్సన్‌కు మొదటి టైటానియం దంత ఇంప్లాంట్‌‍ను అమర్చారు.